Επίσκοπος Μυρίνης Αθηναγόρας

Ο Θεοφιλέστατος Επίσκοπος Μυρίνης Αθηναγόρας (Πέρεζ) είναι Κολομβιανός Ιεράρχης και Επαρχιούχος Βοηθός Επίσκοπος της Ιεράς Μητροπόλεως Μεξικού στην επαρχία της Κούβας.

 Βιογραφικό 
Ο κατά κόσμον Σαούλ Αλφόνσο Πέρεζ Γκάλβις γεννήθηκε στην Κολομβία. Ασπάσθηκε την Ορθόδοξη Πίστη και βαπτίστηκε μαζί με τον νύν Επίσκοπο Άσσου Τιμόθεο στην Ιερά Πατριαρχική και Σταυροπηγιακή Μονή Αγίου Διονυσίου στον Όλυμπο, από τον Μητροπολίτη Κίτρους, Κατερίνης και Πλαταμώνος Αγαθόνικο, ο Οποίος τους χειροτόνησε Ιερείς και υπηρέτησαν ένα διάστημα στην Ιερά Μητρόπολη Κίτρους, Κατερίνης και Πλαταμώνος. Το 2002 αποφοίτησε από την Ανωτέρα Εκκλησιαστική Ακαδημία Θεσσαλονίκης, όπου είχε καθηγητή τον τότε Πρωτοσύγκελλο της Ιεράς Μητροπόλεως Βεροίας, Ναούσης και Καμπανίας και μετέπειτα Μητροπολίτη Κίτρους, Κατερίνης και Πλαταμώνος, Γεώργιο, με τον οποίο συνδέθηκε ιδιαίτερα. Στις 25 Οκτωβρίου 2020  χειροτονήθηκε στον Ιερό Ναό Της Του Θεού Σοφίας πόλεως Μεξικού Τιτουλάριος Επίσκοπος Μυρίνης, Βοηθός Επίσκοπος της Ιεράς Μητροπόλεως Μεξικού. Τη χειροτονία τέλεσε ο τότε Μητροπολίτης Μεξικού Αθηναγόρας, συμπαραστατούμενος από τους Μητροπολίτες Φιλομηλίου Ηλία και Μεξικού Ιγνάτιο (Πατριαρχείο Αντιοχείας).

Ο Επίσκοπος Αθηναγόρας είναι γνωστός μαζί με τον Επίσκοπο Άσσου Τιμόθεο για το Ορθόδοξο Ιεραποστολικό έργο που επιτελούν στην Κολομβία και την Κούβα της Ιεράς Μητροπόλεως Μεξικού.

Κατηγορία:Κολομβιανοί
Κατηγορία:Επίσκοποι του Οικουμενικού Πατριαρχείου
Κατηγορία:Επίσκοποι του 21ου αιώνα
Κατηγορία:Ιεραπόστολοι
Κατηγορία:Χριστιανοί θεολόγοι